11. ΝΟΜΟΣ 5501 της 24/31 Μαΐου 1932 (ΦΕΚ Α΄ 177) Περί επειγούσης φύσεως προστατευτικών υδραυλικών μέτρων δημοσίας ωφελείας. Άρθρ.1.-1.Εις ας περιφερείας μέλλει να εκτελέση έργα εγγείων βελτιώσεων ή Δ.Τ.Ε.Υ.Γ. δύναται ο Υπουργός της Γεωργίας δι’ αποφάσεως αυτού, δημοσιευομένης εις την Εφημερίδα της Κυβερνήσεως, να κηρύξη απαλλοτριωτέα υπάρχοντα τεχνικά έργα παροχετεύσεως υδάτων εκ ποταμών εις παρακείμενα κτήματα ή και οιαδήποτε τοιαύτα έργα επί της όχθης ή της κοίτης των ποταμών φέροντα μεταβολήν εις την φυσικήν ροήν των υδάτων, μη επιδεχόμενα δε διαρρύθμισιν οικονομικώς ανεκτήν, ή απαιτούντα ταχίστην επέμβασιν προς άμεσον κοινωφελή προστασίαν είτε από πλημμυρών είτε από ελοσιγενείας, μετά σύμφωνον γνώμην Επιτροπής αποτελουμένης εκ του οικείου Νομάρχου, του προϊσταμένου της Γεωργικής Περιφερείας, εν η το έργον κείται, του αρμοδίου Διευθυντού Κατασκευών της Δ.Τ.Ε.Υ.Γ. και του Οικονομικού Εφόρου της περιφερείας ταύτης και ομοίαν τοιαύτην της Γνωματευτικής Επιτροπής του Τμήματος Γεωργικής Υδραυλικής, η δε Δ.Τ.Ε. δύναται να προβή αμέσως και προ πάσης απαλλοτριώσεως εις μέτρα αχρηστοποιούντα το έργον τούτο, απαγορευομένης της υπό του ιδιοκτήτου εγέρσεως προσωρινών μέτρων κατά του Δημοσίου. 2.Η αποζημίωσις των ιδιοκτητών των απαλλοτριουμένων τεχνικών έργων διενεργείται κατά τας ισχυούσας διατάξεις περί απαλλοτριώσεως λόγω δημοσίας ωφελείας και βαρύνει τους εν τη αποφάσει τη κηρυξάση το έργον απαλλοτριωτέον καθοριζομένους ως ωφελουμένους εκ ταύτης. Σελ. 740 Άρθρ.2.-1.Εις τας περιπτώσεις, καθ’ ας κατά το προηγούμενον άρθρον τυγχάνει δυνατή και οικονομικώς ανεκτή η διαρρύθμισις του έργου και εφ’ όσον τούτο δεν έχει κατασκευασθή κατόπιν αδείας της αρχής η διαρρύθμισις ενεργείται κατά τας επομένας διατάξεις: 2.Η επιταγή προς εκτέλεσιν της διαρρυθμίσεως των έργων, περιέχουσα διάγραμμα των εκτελεστέων έργων, προϋπολογισμόν της σχετικής δαπάνης, καθορίζουσα δε την προθεσμίαν εκτελέσεως αυτών, κοινοποιείται προς τον ιδιοκτήτην επί πρωτοκόλλω κατά τας διατάξεις της Πολιτικής Δικονομίας. Ο ιδιοκτήτης δικαιούται εντός δεκαπενθημέρου από της κοινοποιήσεως του πρωτοκόλλου να υποβάλη αντιρρήσεις στρεφομένας περί τον προϋπολογισμόν της δαπάνης εκτελέσεως της διαρρυθμίσεως των έργων και την ταχθείσαν προθεσμίαν εκτελέσεως αυτών. Αι αντιρρήσεις κοινοποιούνται προς το Υπουργείον της Γεωργίας και κρίνονται αμετακλήτως από το Τεχνικόν Συμβούλιον της Διευθύνσεως Τεχνικών Έργων του ιδίου Υπουργείου, απαγορευομένης πάσης άλλης προσφυγής προς διοικητικήν αρχήν εις τον ιδιοκτήτην. 3.Γενομένης της κρίσεως των τυχόν κοινοποιηθεισών αντιρρήσεων και παρελθούσης απράκτου της ταχθείσης τελικής προθεσμίας, δύναται δι’ αποφάσεως των Υπουργών Γεωργίας και Οικονομικών να διαταχθή η υπό της Δ.Τ.Ε. εκτέλεσις των διαρρυθμίσεων εκ του Κρατικού Προϋπολογισμού και εις βάρος του ιδιοκτήτου κατά τας διατάξεις του άρθρ. 11 του Νόμ. 4405, μετά γνώμην της Γνωματευτικής Επιτροπής του Τμήματος Γεωργικής Υδραυλικής. Αι καταβληθείσαι δαπάναι βεβαιούνται και εισπράττονται ως δημόσιον έσοδον. 4.Προς μείζονα εξασφάλισιν της εισπράξεως των δαπανών το Δημόσιον έχει γενικόν προνόμιον εφ’ απάσης της ακινήτου περιουσίας του οφειλέτου ιδιοκτήτου, δυνάμενον να εγγράψη υποθήκην επ’ αυτής. 5.Κατά το στάδιον της υπό του Δημοσίου εκτελέσεως των έργων της διαρρυθμίσεως απαγορεύεται η υπό του ιδιοκτήτου έγερσις προσωρινών μέτρων κατά του Δημοσίου δια την υπ’ αυτού χρήσιν του κτήματος εφ’ ου κείνται τα έργα. Άρθρ.3.-Δια Δ/τος εκάστοτε εκδιδομένου προτάσει του Υπουργικού Συμβουλίου ορισθήσονται αι λεπτομέρειαι εφαρμογής του παρόντος Νόμου. 23.Κ.α.10-11 Εκτέλεση υδραυλικών έργων 